OzLabs/hebrew-wiki-articles huggingface dataset:
הסקר הגאולוגי של ארצות הברית

דגל הסקר הגאולוגי של ארצות הברית
הסקר הגאולוגי של ארצות הברית (באנגלית: United States Geological Survey, או בראשי תיבות: USGS) היא סוכנות מדעית של ממשלת ארצות הברית. תפקיד מדעני הסוכנות הוא לחקור את הנופים, אוצרות הטבע והסכנות הטבעיות של ארצות הברית. הסוכנות מתמקדת בארבעה תחומים עיקריים: גאולוגיה, ביולוגיה, גאוגרפיה והידרולוגיה. הסוכנות משמשת רק כגוף מחקר, ללא כל סמכות ביצועית.

הסוכנות נמצאת תחת אחריותה של מחלקת הפנים של ארצות הברית, ומעסיקה כ-8,670 עובדים ובעלת תקציב של 1.1 מיליארד דולר. המוטו של הסוכנות הוא "מדע למען עולם משתנה" ("Science for a changing world").

הסוכנות הוקמה ב-3 במרץ 1879, לאור הצורך בגוף שירכז את המידע אודות המתרחש בשטחים הגדולים והבלתי מיושבים שנתווספו לארצות הברית ברכישת לואיזיאנה ב-1803 ובמלחמת ארצות הברית–מקסיקו ב-1848. ג'ון וסלי פאוול היה מנהלה השני (לאחר כהונתו הקצרה של קלרנס קינג) ומי שעצב את דמותה במשך 13 שנות כהונתו.

הסקר מפורסם בזכות סדרת מפות מפורטת ועדכנית שהוצאה על ידיו, ונחשבות כמפות הרשמיות של שטחי ארצות הברית. את המפות ניתן לקנות, וחלקן הן חינמיות.

==ספריית הסקר==
אוסף ספריית הסקר מונה 3 מיליון פריטים, מתוכם כ-1.7 מיליון ספרים וכ-700,000 מפות. הספרייה הוקמה רשמית ב-1882, עם מינוי הספרן הראשון שלה כשברשותה 1,400 ספרים ושלשה אנשי צוות. הספרייה הורחבה משמעותית מספרייתו הפרטית של ג'ון וסלי פאוול, מנהלו השני של הסקר, שנתרמה לספרייה לאחר מותו. גם אייזק לי תרם את ספרייתו הפרטית לאחר מותו לרשות הספרייה.

==לקריאה נוספת==
* [https://archive.org/stream/gazetteerofantar00unit/gazetteerofantar00unit_djvu.txt כללים למתן שמות לאתרים באנטארקטיקה]

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
*
קטגוריה:מכונים לאומיים לגאוגרפיה
קטגוריה:ארצות הברית: ארגונים ממשלתיים
קטגוריה:מחלקת הפנים של ארצות הברית
קטגוריה:ארצות הברית: גאולוגיה
קטגוריה:הידרולוגיה
קטגוריה:ארצות הברית: גאוגרפיה
קטגוריה:קרטוגרפיה
קללת אונדין

אונדין מאת [[ג'ון ויליאם ווטרהאוס, (1849–1917)]]
קללת אונדין היא תסמונת של דום נשימה בשינה. היא יכולה להיות מולדת או להיגרם עקב טראומה או פגיעה משנית בגזע המוח. 

השם הרפואי של התסמונת הוא Central hypoventilation syndrome שיכול להיות מולד (Congenital Central hypoventilation syndrome - CCHS) או נרכש (Aquired Central hypoventilation syndrome - ACHS).

שכיחות התסמונת המולדת היא 1:200,000 לידות ובשנת 2006 היה ידוע רק על כ- 200 מקרים חיים ברחבי העולם. ברוב המקרים נמצא פגם בגן PHOX2B הנדרש להתפתחות מערכת העצבים האוטונומית. אצל הלוקים בתסמונת נמצאה גם שכיחות מוגברת של מחלת הירשפרונג וגידולים ממקור תאי הרכס העצבי. 

ללא טיפול המחלה בדרך כלל קטלנית. הטיפול כולל הנשמה מלאכותית או קיצוב חשמלי של עצב הסרעפת.

התסמונת תוארה לראשונה בשנת 1962, וקרויה על שם הנימפה המיתולוגית אונדין. אגדת עם גרמנית מספרת כי בן זוגה בן האדם של אונדין נשבע להיות נאמן לה בכל שאיפה ערה. לאחר שבגד בה, היא קיללה אותו בכך שהוא ישכח לנשום כאשר ישכח אותה ולכן יפסיק לנשום כשיירדם.

באפריל 2017, נוסדה בישראל עמותת "יד לנשימה" במטרה שזו תוביל את המחקר בישראל ותיצור שיתופי פעולה עם חוקרים מהעולם.

==קישורים חיצוניים==

; דיווחים על המחלה
* 
* 
* 

==הערות שוליים==

קטגוריה:מחלות מערכת הנשימה
קטגוריה:מחלות מערכת העצבים
קטגוריה:הפרעות שינה
אסכולת אמסטרדם

"בניין המשלוחים" באמסטרדם (כיום מלון ה"גרנד הוטל"), המבנה הראשון המשויך לאסכולה
חנות "דה בינקרוף" ב[[האג, נחשבת לאחרון המבנים "הקלאסיים" של האסכולה]]
אסכולת אמסטרדם היא סגנון אדריכלי המשויך לתנועת האדריכלות האקספרסיוניסטית שהתפתח בהולנד בראשית המאה ה-20. האסכולה התפתחה במשרד אדריכלות בבעלותו של אדוארד סיפרוס באמסטרדם. סיפרוס עצמו היה בעל נטיות שמרניות יותר, אך אפשר לעובדיו חופש פעולה בסגנון יצירותיהם. שלשה מעובדיו: מישל דה קלארק, יוהאן ואן דר מאי ופיאט קרמר היו מייסדי האסכולה. ב-1905 הנהיגה אמסטרדם קוד בניה לראשונה בעולם, ושכרה את יוהאן ואן דר מאי לתפקיד "יועץ אסתטתי", כדי לדאוג לאסתטיקה ולשמירת הצביון הייחודי של העיר בבנינים הנבנים בה.

שער הז'ורנל "Wendingen", ינואר 1919
הבניין הראשון המשויך לאסכולה, הוא ה-Scheepvaarthuis (בית המשלוחים) ברחוב הנסיך אנדריקה שבנייתו החלה ב-1912. כל שלושת האדריכלים השתתפו בתכנונו, והבניין הושלם ב-1928. כיום הבניין משמש כמלון ה"גרנד הוטל". מרבית המבנים שנבנו באסכולה זו נמצאים באמסטרדם, ובה התרכזו אדריכליה. בין השנים 1918-1932 יצא לאור בעיר הג'ורנל "Wendingen" ("שינוי מגמה", "מהפך") בעריכת הנדריק וידפלד שריכז את עבודות האסכולה (יצאו 116 חוברות, כמידי חודש).

====בניינים נוספים ברוח האסכולה====
* האצטדיון האולימפי של אמסטרדם - נבנה בשנת 1928, בעיצובו של יאן וילס
* שכונת המגורים "De Dageraad" בעיר - 1920-3, בעיצובו של פיאט קרמר

==קישורים חיצוניים==

* [http://www.hetschip.nl/en/ מוזיאון אסכולת אמסטרדם] (ממוקם באחד ממבני האסכולה)
*מוזיאון ואן ביורן בבריסל - בנוי בסגנון אסכולת אמסטרדם, עיצובו הפנימי בסגנון אר דקו ומכיל אוסף יצירות אומנות רב ערך.

קטגוריה:ערכים שבהם תבנית בריטניקה אינה מתאימה
קטגוריה:אמסטרדם: מבנים
קטגוריה:סגנונות באדריכלות
משוואה דיפרנציאלית סטוכסטית

משוואה דיפרנציאלית סטוכסטית היא משוואה דיפרנציאלית שבה לפחות אחד מהמשתנים הוא תהליך סטוכסטי. משוואה דיפרנציאלית סטוכסטית משמשת במודלים בפיזיקה סטטיסטית ובמתמטיקה פיננסית בהם ישנו שינוי שמתנהג בצורה סטטיסטית. בדרך כלל השינוי מתנהג כמו נגזרת של התנועה הבראונית אולם, ייתכן כי התהליך הסטוכסטי מתנהג בצורה שונה.

==רקע==
העבודות הראשונות על משוואות דיפרנציאליות סטוכסטיות החלו בתיאור התנועה הבראונית על ידי לואי בשלייה ב-1900 עבודתו Théorie de la Spéculation (התאוריה של הספקולציה) ועל ידי אלברט איינשטיין במאמרו בשנת הפלאות על התנועה הנדרשת מהתורה הקינטית המולקולארית של החום ושל חלקיקים קטנים השוהים על פניו של נוזל במנוחה בו תיאר את תנועת הגזים וחלקיקי אבק בתוך נוזל.

את עבודתו של בשלייה המשיך הפיזיקאי פול לנז'בן. בהמשך קיושי איטו ורוסלן סטרטונוביץ' הציבו בסיס מתמטי מוצק יותר למשוואות אלו.

==תיאור משוואה דיפרנציאלית סטוכסטית==
משוואה דיפרנציאלית כללית מסדר ראשון מתוארת בדרך כלל בצורה:

:<math> \mathrm{d} X_t = \mu(X_t,t)\, \mathrm{d} t + \sigma(X_t,t)\, \mathrm{d} B_t, </math>

כאשר <math>B</math> מתאר תנועה בראונית סטנדרטית. על מנת לפתור את המשוואה ניתן לבצע אינטגרציה בשני האגפים כך שפתרון ל<math>X_t</math> יהיה סכום של שני אינטגרלים. הראשון <math> \int_t^{t+s} \mu(X_u,u) \mathrm{d} u </math> הוא אינטגרל של משתנה רגיל שניתן לחשבו על ידי אינטגרל לבג והביטוי השני <math>\int_t^{t+s} \sigma(X_u,u)\, \mathrm{d} B_u</math> הוא אינטגרל לפי משתנה סטוכסטי אותו לא ניתן לחשב כאינטגרל רגיל אלא כאינטגרל סטוכסטי, בדרך כלל משתמשים באינטגרל איטו לצורך זה.

מקרה פרטי של המשוואה הזו שמשמשת במידול של מכשירים פיננסית ושווקים בשוק ההון היא תנועה בראונית גאומטרית שמקיימת את המשוואה <math>dS_t=\mu S_t dt+\sigma S_t dB_t</math>.

==הערות שוליים==

סטוכסטי
קטגוריה:תהליכים סטוכסטיים
שיקאקו

טבלת שיקאקו לא פתורה

שיקאקוּ (ביפנית: 四角に切れ שיקאקו ני קירה "חתוך למרובעים" ) היא סוג של חידת היגיון שפורסמה על ידי ההוצאה לאור ניקולי. נכון לשנת 2011, ניקולי פרסמה שתי חוברות הכוללות חידות שיקאקו בלבד.

==חוקים==

טבלת שיקאקו פתורה

המשחק מתבצע על גבי טבלה מרובעת, אשר בחלק מתאיה מופיעים מספרים.

המטרה היא לחלק את הטבלה למלבנים וריבועים, כך שיתקיימו התנאים הבאים:
* כל חלק (ריבוע או מלבן) מכיל בדיוק מספר אחד.
* המספר מייצג את שטחו של החלק (מספר התאים במלבן או בריבוע).
* שני חלקים (ריבוע או מלבן) לא יכולים לחפוף.

בדרך כלל הפתרון הוא ייחודי ונקבע על פי המספרים הנתונים.

==שיטות פתרון==

בתחילת פתרון החידה, מומלץ להתמקד במרובעים קטנים וכך להתקדם לעבר הפתרון.
{|
|ימין
|בדרך כלל יש מעט דרכים ליצור מרובע מכל מספר. מאחר שכל מספר צריך להיות במרובע שונה, לעיתים אפשר לשלול אפשרויות לצורות רבות. אם כן, לעיתים קרובות ישנם מספרים גדולים עם מספר אפשרויות מצומצם, או אפילו יחיד, מאחר שהם לרוב לא נמצאים במיקום המאפשר סגירת מרובע סביבם לבדם.
|-
|ימין
|לפעמים יש תאים הניתנים להשגה רק על ידי מספר אחד. בדוגמה שמימין, התא שנמצא מעל הקצה התחתון-ימני, ניתן להשגה רק על ידי ה-3.
|-
|ימין
|לתא עם המספר 1, הריבוע כבר ידוע; התא של המספר הוא הריבוע עצמו. זו הסיבה שברוב חידות השיקאקו לא מופיע המספר 1. ישנם רמזים מסוימים הניתנים על ידי מספרים אי-זוגיים. מספרים ראשוניים יכולים להיות רק בתוך מרובע שצורתו היא טור אחד או שורה אחת; מספרים אי זוגיים יכולים להיות רק במרובע בעל מספר שורות אי-זוגי ומספר עמודות אי-זוגי.
|-
|ימין
|בעזרת הסקת מסקנות לוגיות אפשר למצוא עוד שיטות ואסטרטגיות להגה לפתרון החידה הסופי.
|}

==ראו גם==

* רשימת החידות של ניקולי

==קישורים חיצוניים==

* [http://www.nikoli.co.jp/en/puzzles/shikaku.html הדף של ניקולי באנגלית על שיקאקו]

קטגוריה:חידות
קטגוריה:שעשועי מתמטיקה
קטגוריה:משחקי חשיבה
יגאל בריטמן

יגאל בריטמן (Brightman; 11 ביוני 1945 - 1 באוגוסט 2013) היה רואה חשבון ישראלי, יושב ראש ומנהל עסקים ראשי של חברת רואי החשבון Deloitte בריטמן אלמגור זהר.

==ביוגרפיה==

בריטמן נולד ב-1945 בתל אביב לאב פקיד בעיריית תל אביב ולאם עקרת בית. היה בוגר תיכון עירוני ד' בתל אביב, ולאחר מכן שירת בצה"ל בחטיבת הצנחנים. בעל תואר ראשון בחשבונאות וכלכלה מאוניברסיטת תל אביב.

ב-1972, בגיל 27, ייסד את משרד רואי החשבון "יגאל בריטמן ושות'". באמצע שנות ה-80 קיבל המשרד עבודה על תיק של חברה אמריקנית שפתחה נציגות בישראל, שרואי החשבון שלה היו רשת ראוי החשבון "טוש", כך יצר לראשונה יגאל בריטמן קשרים עם הרשת העולמית. באותה עת ייצג את משרד קסירר את "טוש" בישראל, אך הרשת החליטה אחר כך לחלק את הנציגות בין המשרדים. בהמשך פירמת "טוש" התמזגה עם "דלויט", ואחרי המיזוג החליטה שמשרד בריטמן ייצג אותה בישראל. בדצמבר 1993 התכנסה מועצת המנהלים של דלויט-טוש בהונג-קונג ואישרה את הפיכת המשרד מנציג בישראל לחבר ברשת העולמית, החל מאפריל 1994.

באוקטובר 1997, נעשה מיזוג משרדו של בריטמן עם משרד "פרידמן שפירא גולדשטיין ושות'", שיצרו את משרד "בריטמן בר לבב פרידמן ושות'". ב-1 בינואר 1999 התמזג המשרד עם משרד אלמגור, ושמו שונה ל"בריטמן אלמגור ושות'", בעקבות מיזוג זה הפכה הפירמה למשרד ראיית החשבון והייעוץ הגדול ביותר בישראל, עם 630 עובדים, ומחזור הכנסות שנתי של כ-40 מיליון דולר בשנה. בתקופת גאות ההיי-טק בסוף שנות ה-90 ותחילת המאה ה-21 משרד בריטמן-אלמגור הפך חלק חשוב מחטיבת ההיי-טק העולמית של דלויט. המשרד אף פתח נציגויות בארצות הברית, ויגאל בריטמן כיהן בתפקידי מפתח ברשת העולמית, כחבר בדירקטוריון העולמי במשך שמונה שנים וכשותף מנהל ויו"ר מגזר הטכנולוגיה, המדיה והתקשורת בפירמה העולמית במשך תשע שנים. במרץ 2008, נערך מיזוג נוסף עם משרד "זהר את זהר", המשרד הממוזג מנה יותר מ-1,000 עובדים והיה זה השני בגודלו בישראל.

לצד הקריירה המקצועית שלו עסק בריטמן בפעילות ציבורית רחבה: הוא כיהן כיו"ר הפורום הישראלי, כחבר בחבר הנאמנים של מוזיאון תל אביב לאמנות, כיו"ר ועדת ביקורת וכיו"ר מועדון החברות במוזיאון. ב-2002 קיבל תואר עמית כבוד של המוזיאון בגין תרומתו הרבה לפעילותו. כמו כן, היה חבר בחבר הנאמנים של אוניברסיטת בן-גוריון בנגב, חבר בוועדה המייעצת של בית הספר למנהל עסקים ע"ש ליאון רקנאטי באוניברסיטת תל אביב, יו"ר הוועד המנהל והמועצה הציבורית של יד יצחק בן-צבי ודירקטור בפורום הישראלי.

בריטמן החזיק ברישיון טיס במשך למעלה מ-20 שנים, ונהג להטיס בעצמו את מטוסו הפרטי לעיתים קרובות. ב-1 באוגוסט 2013 יצא עם מטוסו מלווה בשניים מחבריו משדה התעופה הרצליה. בתאונה שאירעה סמוך לשדה התעופה אילת המטוס התרסק, בריטמן נהרג ושני חבריו שהיו עמו נפצעו. בריטמן, שהיה בן 68 במותו, הותיר אחריו אישה, קלוד בריטמן, ושלושה ילדים, שבעה נכדים. התגורר בתל אביב ובקיסריה. בין הנוכחים בהלווייתו היו ראש הממשלה לשעבר אהוד אולמרט, ראש עיריית תל אביב רון חולדאי, ראש עיריית חיפה יונה יהב, אנשי העסקים יצחק תשובה, שאול אלוביץ, אילן בן דב וגד זאבי.

==קישורים חיצוניים==
* 
* 
* 

==הערות שוליים==

קטגוריה:רואי חשבון ישראלים
קטגוריה:דירקטורים ישראלים
קטגוריה:בוגרי תיכון עירוני ד' (תל אביב)
קטגוריה:בוגרי אוניברסיטת תל אביב
קטגוריה:ישראלים שנהרגו בתאונות אוויריות
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1945
קטגוריה:ישראלים שנפטרו ב-2013
קטגוריה:קיסריה: אישים
קטגוריה:תל אביב-יפו: אישים
קיושי איטו

קיושי איטו (ביפנית: 伊藤 清; 7 בספטמבר 1915 – 10 בנובמבר 2008) היה מתמטיקאי יפני.

==ביוגרפיה==
קיושו איטו למד מתמטיקה באוניברסיטת טוקיו שם קיבל דוקטורט ב-1945. הוא נמשך לתורת ההסתברות בעיקר לעבודתם של אנדריי קולמוגורוב ופול לוי ופרסם ב-1940 את המאמר On the probability distribution on a compact group. ובמשך העשור הבא פיתח ופרסם את התאוריה שלו על אינטגרציה של תהליך סטוכסטי מה שידוע כאינטגרל איטו ובתאוריה כללית יותר כלמה של איטו.

ב-1952 הוא מונה לפרופסור באוניברסיטת קיוטו שם עבד עד לפרישתו ב-1979. במקביל הוא עבד באוניברסיטת אורהוס ובאוניברסיטת קורנל.

הוא זכה בפרסים רבים בהם פרס וולף במתמטיקה ב-1987, פרס קיוטו ב-1998 ובפרס קרל פרידריך גאוס על מפעל חיים ב-2006. את פרס גאוס הוא לא הגיע לקבל בגלל גילו המתקדם, את הפרס קיבלה בשמו ביתו ג'ימקו איטו פרופסור לבלשנות. באוקטובר 2008 הוענק לו אות מסדר התרבות של יפן.

קיושו איטו נפטר בנובמבר 2008, בן 93 במותו.

==קישורים חיצוניים==

* [http://www.japantimes.co.jp/news/2008/11/15/news/renowned-math-wiz-ito-93-dies/#.Uf4zD5J7JbE מאמר ב-japantimes על מותו].

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים יפנים
קטגוריה:חוקרי תורת ההסתברות
קטגוריה:חברי האקדמיה הצרפתית למדעים
קטגוריה:זוכי פרס קיוטו
קטגוריה:זוכי פרס וולף למתמטיקה
קטגוריה:בוגרי אוניברסיטת טוקיו
קטגוריה:סגל אוניברסיטת קורנל
קטגוריה:יפנים שנולדו ב-1915
קטגוריה:נפטרים ב-2008
קטגוריה:מקבלי עיטור מסדר התרבות
לאוניד קנייבסקי

לאוניד קנייבסקי (נולד ב-2 במאי 1939) הוא שחקן תיאטרון וקולנוע ישראלי-רוסי.

== קריירה ==
קנייבסקי נולד בקייב שבאוקראינה הסובייטית וסיים את לימודיו במכללה לתיאטרון על שם וכטנגוב. בשנת 1965 הוא התחתן עם ביתו של השחקן יפים ברזין.

בשנת 1968 הוא הצטלם בסרט יד היהלום. הוא זכה לפופולריות כלל ארצית בברית המועצות בעקבות השתתפותו בסדרת הטלוויזיה "החקירה מנוהלת על ידי ידענים" שהוקרנה החל משנת 1971 במשך מספר שנים.

קנייבסקי עלה לישראל ב-1990. בשנת 1994 הוא החל לשחק בישראל בתיאטרון גשר. ב-1997 כיכב את דמותו של קוליגין במחזה שלוש אחיות. ב-6 בינואר 1999 כיכב לאוניד את דמותו של אליקים במחזה אוכלים. בשנת 2001 השתתף בסרט "חתונה מאוחרת". ב-1997 השתתף בתפקיד ראשי בסרט "נקמה יהודית". בשנת 2002 הוא שיחק בהצגה העבד המבוססת על הספר.

ב-30 במרץ 2013 כיכב לאוניד את דמותו של חיים במחזה כפר. בנוסף שיחק במחזות טרטיף, אדם בן-כלב, אידיוט, מויילר, העבד, ושושה.

בנוסף למשחק בישראל הוא מנחה סדרה בלשית בטלוויזיה הרוסית ומצטלם בסדרות טלוויזיה ברוסיה.

== קישורים חיצוניים ==

* [http://www.habama.co.il/pages/ArtPerson.aspx?PeopleID=417 לאוניד קנייבסקי], באתר הבמה
* [https://web.archive.org/web/20131013075702/http://gesher-theatre.co.il/he/%D7%94%D7%99%D7%A1%D7%98%D7%95%D7%A8%D7%99%D7%94/%D7%AA%D7%99%D7%A2%D7%95%D7%93_%D7%94%D7%A7%D7%9E%D7%AA_%D7%94%D7%AA%D7%99%D7%90%D7%98%D7%A8%D7%95%D7%9F/%D7%9C%D7%99%D7%90%D7%95%D7%A0%D7%99%D7%93_%D7%A7%D7%A0%D7%99%D7%99%D7%91%D7%A1%D7%A7%D7%99 ], באתר תיאטרון גשר

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ערוץ 9
קטגוריה:שחקני קולנוע וטלוויזיה יהודים רוסים
קטגוריה:מקבלי עיטור הידידות (רוסיה)
קטגוריה:עולים בשנות ה-1990
קטגוריה:ישראלים שנולדו ב-1939
ויטראז' (חידה)

טבלת ויטראז לא פתורה

ויטראז (ביפנית: ステンドグラス) היא סוג של חידת היגיון שפורסמה על ידי ההוצאה לאור ניקולי.

==חוקים==

טבלת ויטראז פתורה

המשחק מתבצע על גבי משטח בעל קווים מאונכים, מאוזנים ואלכסוניים המצטלבים ביניהם. על חלק מההצטלבויות של הקווים הללו נמצאים עיגולים קטנים, חלקם ריקים, חלקם מוצללים באפור וחלקם שחורים לגמרי.

* עיגול ריק מציין שיש יותר צורות ריקות הנוגעות בעיגול זה מאשר צורות צבועות.
* עיגול אפור מציין שמספר הצורות הצבועות הנוגעות בעיגול זה שווה למספר הצורות הריקות הנוגעות בו.
* עיגול שחור מציין שיש יותר צורות צבועות הנוגעות בעיגול זה מאשר צורות ריקות.

המטרה היא לצבוע את הצורות הנכונות במשטח כך שכל העיגולים יתארו בצורה נכונה את סביבתם.

==שיטות פתרון==
במצב בו עיגולים לבנים או שחורים גובלים בצורה אחת או שתיים, ניתן להסיק באופן ודאי כי כל הצורות הגובלות עמם צבועות בצבעם (למעט במקרה שאפור גובל עם שתי צורות). 

כאשר מתגלה הצבע של לפחות חצי מהצורות הגובלות בעיגול אפור כצבע אחד, החצי השני מובן מאליו.

==ראו גם==

* רשימת החידות של ניקולי

==קישורים חיצוניים==

* https://web.archive.org/web/20130712083053/http://www.nikoli.co.jp/ja/puzzles/stained_glass.html הדף ביפנית של ניקולי על ויטראז

קטגוריה:חידות
קטגוריה:שעשועי מתמטיקה
קטגוריה:משחקי חשיבה
טטמיברי

טבלת טטמיברי לא פתורה

טטמיבּרי (ביפנית: タタミバリ) היא סוג של חידת היגיון שפורסמה על ידי ההוצאה לאור ניקולי. החידה מבוססת על מחצלות טטאמי יפניות.

==חוקים==

טבלת טטמיברי פתורה

המשחק מתבצע על גבי טבלה מרובעת עם שלושה סוגי סמלים עליה: +, - ו-|. המטרה היא לחלק את הטבלה לאזורים מרובעים על פי הכללים הבאים:

* כל חלק חייב לכלול בדיוק סמל אחד בתוכו.
* + חייב להיות בתוך ריבוע.
* | חייב להיות בתוך מלבן שהצלע הארוכה שלו מאונכת.
* - חייב להיות בתוך מלבן שהצלע הארוכה שלו מאוזנת.
* אסור שארבע חתיכות יחלקו את אותה הפינה יחד.

==ראו גם==

* רשימת החידות של ניקולי

==קישורים חיצוניים==

* [https://web.archive.org/web/20130514085706/http://www.janko.at/Raetsel/Nikoli/Tatamibari.htm דף הסברים בגרמנית על החידה]
* [http://alejandroerickson.com/joomla/tatami-blog/50-a-tatamibari-solvability-question דף על החידה]
* [http://marshall.freeshell.org/nikoli_rules.html#tatamibari דף הסברים על החידה באנגלית]

==הערות שוליים==

קטגוריה:חידות
קטגוריה:שעשועי מתמטיקה
קטגוריה:משחקי חשיבה
טאטבו יוקובו

טבלת טאטבו יוקובו לא פתורה

טאטבּוֹ יוֹקוֹבּוֹ (ביפנית: タテボーヨコボー) היא סוג של חידת היגיון שפורסמה על ידי ההוצאה לאור ניקולי.

==חוקים==

טבלת טאטבו יוקובו פתורה

המשחק מתבצע על גבי טבלה מרובעת שכוללת תאים שחורים ותאים לבנים. בחלק מהתאים, גם בשחורים וגם בלבנים, יש מספרים. המספרים בתאים השחורים מציינים את מספר הקווים (האנכיים או המאוזנים) הנמתחים מהתא, בעוד שהמספרים בתאים הלבנים מציינים את אורך (בתאים) הקווים הלא שבורים (האנכיים או המאוזנים) הנמתחים מהתא. תא לא שבור הוא תא שלא עובר דרך יותר ממספר אחד. המטרה היא למתוח קווים (מאונכים או מאוזנים) בכל תא בטבלה על פי החוקים.

==שיטות פתרון==

השיטה לפיה עובדים התאים השחורים, דומה לחידה גשרים, ולכן השיטות לפתרונן דומות.

==היסטוריה==

החידה הופיעה לראשונה ב-Nikoli's Puzzle Box מספר 6.

==ראו גם==

* רשימת החידות של ניקולי

==קישורים חיצוניים==

* [http://marshall.freeshell.org/nikoli_rules.html#tatebo-yokobo דף הסברים באנגלית על החידה]
* [https://web.archive.org/web/20150822113958/http://www.nikoli.co.jp/ja/puzzles/tatebou_yokobou.html הדף של ניקולי ביפנית על החידה]

קטגוריה:חידות
קטגוריה:שעשועי מתמטיקה
קטגוריה:משחקי חשיבה
תקנות אופ"א לתחרות כלכלית הוגנת

תקנות אופ"א לתחרות כלכלית הוגנת המוכרות במדיה הישראלית תחת השם פייר פליי פיננסי (ובאנגלית FFP - Financial Fair Play) הוא שם כולל לתקנות שמטרתן להגביר את השוויון והתחרותיות בין קבוצות כדורגל המשתתפות במפעלי אופ"א השונים.
שתי התקנות המשמעותיות ביותר הן הגבלת הפסדים והגבלת הוצאות על רכש שחקנים.

היוזם העיקרי ומי שנחשב לכוח המניע מאחורי התקנות, הוא נשיא אופ"א לשעבר מישל פלאטיני.

==רקע==
התקנות הגיעו לאחר שבעשורים האחרונים החלו פערים כלכליים לפגוע בתחרותיות בענף הכדורגל ברחבי היבשת. בפרט, הפייר פליי הפיננסי נוצר כמענה לאוליגרכים, שייחים מנסיכויות הנפט במזרח התיכון ומיליארדרים שרוכשים בעלות על קבוצה. במקרים רבים הרצון ליצור הישגים מהירים בשילוב גב כלכלי איתן יוצר מצב שבו בעלי אותן קבוצות מוציאים כספים ללא התחשבות בהפסד הכלכלי (היות שהמשאבים העיקריים של אותו אוליגרך מגיעים מעסקים שונים). מצב זה יוצר קושי לשאר הקבוצות, אשר מתנהלות בד בבד גם כעסק כלכלי או לכל הפחות שואפות לאיזון תפעולי, להתמודד עם קבוצות אלו (אשר בבעלות אוליגרכים).

אחת הדוגמאות הבולטות לכך היא קבוצת הכדורגל מנצ'סטר סיטי שנרכשה על ידי יורש העצר של אבו דאבי בשנת 2009 ובחלוף שלוש עונות התבססה כקבוצת צמרת אירופית, תוך שהיא זוכה באליפות אנגליה (עונת ) וזאת במחיר צבירת הפסדי עתק של מעל 440 מיליון ליש"ט (כמעט 2.1 מיליארד ).

==הגבלת הפסדים==
על פי התקנות, החל מעונת ועד לעונת לקבוצות החברות באופ"א אסור יהיה להפסיד מעל 45 מיליון אירו, בשלוש השנים יחד. כאשר החל מעונת ועד לסוף עונת גובה ההפסד יוגבל ל-30 מיליון אירו (לשלוש העונות יחד). בשנים העוקבות הכוונה היא להמשיך ולהפחית בהדרגה את גובה ההפסד.

== קישורים חיצוניים ==
*
*

==הערות שוליים==

קטגוריה:אופ"א
קטגוריה:מושגים בכדורגל
נסיך קייב

נסיך קייב (או: קניאז; מאוחר יותר: "הנסיך הגדול") היה תוארו של שליט רוס של קייב, ממלכה שהתפרשה בשיאה על מרבית המרחב הסלאבי, והתקיימה (בצורות שונות) מהמאה ה-9 עד המאה ה-15. הראשון שנשא בתואר נסיך קייב היה איגור, בנו של רוריק, שליט נובגורוד שקיבל את התואר בשנת 912. האחרון שנשא בתואר היה יורי דולגורוקי, אם כי התואר המשיך להתקיים אף שמרכז הנסיכות לא היה בקייב וייתכן שאף לא כללה את העיר.

כל הנסיכים הראשונים היו פגאנים, יוצאת דופן היא אולגה, נסיכת קייב ששלטה בנסיכות, אף כי יש הטוענים כי לא נשאה בתואר באופן רשמי.

==קישורים חיצוניים==

*
קטגוריה:שליטי רוסיה
חיים אדן

חיים אדן (נולד ב-2 בפברואר 1965) הוא מדבב ובמאי דיבוב ישראלי ומקים אולפן הדיבוב וידאופילם אינטרנשיונל.

היה במאי דיבוב בסדרות: "אווטאר: כשף האוויר האחרון", "טקי הטרקטור", "בלינקי ביל", "על מה ולמה", "בראם", "ללכת עם דינוזאורים", "ההרפתקה הגדולה", "מאחורי הדגלים", "אני חיה", "רוץ דייגו רוץ", "עיר הקטרים", "מגלים עם דורה", "יוצאים לטיול עם חתול תעלול", "אומי זומי" ו"החיות שלנו". 

אדן גם דיבב דמויות שונות בסדרה אקס-מן, דיבב קולות רקע ב"מפלצת של מלון" וב"סיפורי נרניה: המסע בדורך השחר", ודיבב את רקס בסרט "כלבים נגד חתולים: נקמתה של קיטי".

==קישורים חיצוניים==

קטגוריה:במאים ישראלים
קטגוריה:מדבבים ישראלים
קטגוריה:בוגרי תלמה ילין
קטגוריה:ישראלים שנולדו ב-1965
קטגוריה:במאי דיבוב
קלרי סרבש

קלרי סָרְבַש-ויְסגֶרבֶּר (Klari Szarvas-Weissgerber; 12 במאי 1911 – 17 בינואר 2007) הייתה נבלאית ישראלית ומורה לנבל.

==חייה==
קלרה (קלרי) סרבש נולדה ב-1911 בבודפשט בירת הונגריה בבית יהודי מתבולל, בתם הבכורה של נלי (קורנליה) לבית וולפסון ופליקס סרבש, גינקולוג ומיילד, ולה אחות צעירה ממנה בשלוש שנים, אילי (אילונה).
מגיל שש למדה נגינה בפסנתר, ובגיל עשר עברה לנגינה בנבל. בנעוריה ובצעירותה הרבתה בסיורי הופעות ברחבי אירופה. בשנת 1932 נישאה ללאצי (לדיסלב) פטקי, שהיה מהנדס כימיה בהכשרתו ובמקצועו, אך העדיף את עיסוקו החלקי כמבקר מוזיקה. 

בשנת 1933, לאחר עליית הנאצים לשלטון, הציף גל אנטישמיות את אירופה ובעיקר את גרמניה. נגנים יהודים פוטרו מן התזמורות שבהן ניגנו. בשנת 1936 סייר הכנר ברוניסלב הוברמן בארצות אירופה ובחר את טובי הנגנים ליצור את הגרעין להקמת התזמורת הפילהרמונית הישראלית. בשנת 1938 הזמין הוברמן את קלרי סרבש להצטרף לתזמורת, שחסרה נבלאי. היא הגיעה לביקור ניסיון של חמישה שבועות בארץ ישראל ולאחריו החליטה להיענות בחיוב להזמנתו של הוברמן. בספטמבר 1938 עלתה ארצה עם בעלה והתיישבה בתל אביב, שם המשיכה לחיות עד 1961, אז עברה לירושלים. בשנת 1940 נולדה לזוג בתם אילנה, אך כעבור חודשים אחדים החליטו להיפרד. בשנת 1946 נישאה סרבש ליוסף (בֶּפּוֹ, Beppo) וַיְסגֶרבֶּר, צ'לן בתזמורת הפילהרמונית. בנם רוני נולד בשנת 1947.

סרבש וויסגרבר הופיעו יחד גם בקונצרטים קאמריים, עד מותו של יוסף בסוף שנת 1954. סרבש זכתה בפרסים בתחרויות נבל באירופה לפני עלותה לארץ וכן שפטה בתחרות הנבל הבינלאומית בישראל. לצד נגינתה כחברה בתזמורת, הופיעה סרבש גם כסולנית עם תזמורות שונות.
כמו כן, לימדה נגינה בנבל. בין תלמידיה: עדנה בוכמן.

בשנות חייה בירושלים ניגנה סרבש בתזמורת הסימפונית ירושלים.

בשנותיה האחרונות, בהן לא יכלה עוד לגור לבדה, עברה סרבש מירושלים לחיפה, וגרה עם בתה אילנה ובעלה רפי, מקיץ 1997 ועד למותה ב-17 בינואר 2007.

בתה של סרבש, אילנה סיון, היא אלמנתו של רפאל (רפי) סיון (זוסמן) (1935–2011), פרופסור להנדסת חשמל בטכניון, מומחה לבקרה אוטומטית, שאף כיהן בתפקידי מִנהל בכירים במוסד. בנם אורי סיון (נכדהּ של סרבש) הוא במאי קולנוע וטלוויזיה.
בנה, ד"ר רון (רוני) כוזר (Kuzar), הוא בלשן ופרופסור חבר בחוג לשפה וספרות אנגלית באוניברסיטת חיפה.

בשנת 2008 יצא סרטו הדוקומנטרי של אורי סיון "מאחורי המיתרים" (33 דק'), על סבתו קלרי סרבש (הסרט הוקרן בפסטיבל קולנוע דרום ב-2009).
בשנת 2010 יצא סרטו הדוקומנטרי של סיון בשם "זובין ואני", הנסב על המנצח זובין מהטה ועל סבתו של אורי סיון, קלרי סרבש (הסרט שודר בערוץ 8 במסגרת הסדרה "גיבורי תרבות").

==קישורים חיצוניים==

* [http://klariszarvas.wordpress.com/ בלוג המוקדש לקלרי סרבש]
** [http://klariszarvas.wordpress.com/about דברים שכתבה בתה אילנה לציון 101 שנים להולדתה], 12 במאי 2012
* 
* 

==הערות שוליים==

קטגוריה:נבלאיות ישראליות
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:נגנים בתזמורת הפילהרמונית הישראלית
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:נשות העלייה החמישית
קטגוריה:אנשי העלייה החמישית
קטגוריה:ישראליות שנולדו ב-1911
קטגוריה:ישראלים שנולדו ב-1911
קטגוריה:ישראליות שנפטרו ב-2007
קטגוריה:ישראלים שנפטרו ב-2007
יג'ילין

טבלת יג'ילין לא פתורה

יג'ילין (ביפנית: ヤジリン) היא סוג של חידת היגיון שפורסמה על ידי ההוצאה לאור ניקולי. היא פורסמה באנגלית בשם "Arrow Ring", כמו גם במגדיר לאליפות העולם בחידות בשנת 2005.

==חוקים==

טבלת יג'ילין פתורה

המשחק מתבצע על גבי טבלה מרובעת. בהתחלה, התאים הם מצביעים (כוללים מספר וחץ המצביע "למעלה", "למטה", שמאלה או "ימינה") או ריקים. סוג תא נוסף, תאים שחורים, יכול להתגלות במהלך פתרון החידה.

המטרה היא לצייר לולאה אחת רציפה שלא חותכת את עצמה העוברת דרך כל תא שאינו שחור ואינו מצביע. על הלולאה "להיכנס לכל תא דרך מרכז אחת מצלעותיו, ו"לצאת" מצד אחר; כל הפניות הן בנות 90°.

לכל תא מצביע, המספר שבתוכו מציין את מספר התאים השחורים הנמצאים בכיוון אליו החץ מצביע. תאים מצביעים אינם יכולים להיות שחורים, ואינם נספרים כשחורים על ידי תאים מצביעים אחרים, אף על פי שהלולאה אינה יכולה לעבור דרכם.

בלוח פתור,

* כל תא שאינו תא מצביע, הוא או שחור או כולל בתוכו קטע מן הלולאה.
* התאים המצביעים הם מדויקים. לדוגמה, אם תא מצביע לכיוון שמאל עם המספר 3, חייבים להיות בדיוק שלושה תאים שחורים לשמאל התא המצביע באותה השורה.
* תאים שחורים אינם יכולים להיות סמוכים במאונך או במאוזן (כלומר, אינם יכולים לחלוק צלע).
יכולים להיות תאים שחורים שאינם נספרים על ידי התאים המצביעים.

==שיטות פתרון==

ישנן כמה נקודות שיכולות להיות לעזר בפתרון חידות יג'ילין:

* הצבת תאים שחורים:
** במקומות שבהם על פי התאים המצביעים ייתכן רק תא שחור.
** תאים שאינם יכולים להיות חלק מהלולאה חייבים להיות שחורים. לדוגמה, תא שמוביל ל"מבוי סתום".
* ציור הלולאה:
** סימון תאים שחייבים להיות חלק מהלולאה (על ידי נקודות למשל). לדוגמה, תאים הסמוכים לתא שחור.
** תאים שלא יכולים להיות שחורים חייבים להיות חלק מן הלולאה.

==היסטוריה==

יג'ילין היא חידה מקורית של ניקולי; היא הופיעה לראשונה בכתב העתPuzzle Communication Nikoli מספר 86 (יוני 1999). השם ביפנית, הוא קיצור של ヤジルシ (יג'ירושי, חץ מכוון) ושל リンク (רינקו, המילה האנגלית לקשר "link").

==ראו גם==

* רשימת החידות של ניקולי

==קישורים חיצוניים==

* [http://www.nikoli.co.jp/en/puzzles/yajilin.html הדף באנגלית של ניקולי על יג'ילין]
* Puzzle Cyclopedia, Nikoli, 2004. .
* [http://www.mathrecap.com/wp-content/uploads/2012/12/Wanko-Handout.pdf ו.ג'פרי] (PDF)
* [http://mellowmelon.wordpress.com/yajilin/ אתר המסביר על החידה]

קטגוריה:חידות
קטגוריה:שעשועי מתמטיקה
קטגוריה:משחקי חשיבה
טטובו

גשר אבן מהתקופה העות'מאנית בעיר
טטובו (במקדונית: Тетово, באלבנית: Tetova, בטורקית: Kalkandelen) היא עיר בצפון-מערב מקדוניה הצפונית, הממוקמת לצד הרי שר פלנינה ומחולקת על ידי נהר הפנה. העיר משתרעת על שטח של 1080 קמ"ר, ברום 468 מטרים מעל פני הים. אוכלוסיית העיר מונה נכון לשנת 2002 כ-53,000 תושבים. העיר היא בירת מחוז טטובו.

==היסטוריה==
ממצאים ארכאולוגיים אשר נמצאו העידו כי ההתיישבות באזור החלה כבר בשנים 1200–2200 לפני הספירה. בימי קדם, המקום כונה בשם "אוהנום" בו התיישבו שבטים אילירים. המקום היווה נקודה אסטרטגית אשר אפשרה מעבר בין איליריה למקדוניה. בתקופה שבין 500–850 לפני הספירה הדרדנים פלשו לאזור, וגרשו שבטים מקדונים מקומיים.

בשנת 171 לפני הספירה, חבר מלך איליריה האחרון גנטיוס לרפובליקה הרומית וביחד כבשו את אוהנום. שנתיים מאוחר יותר, גנטיוס בגד ברומאים, חבר לפרסאוס והם הצליחו להוביל את צבאותיהם לניצחון על הרומאים. העיר לא החזיקה מעמד בשליטתם זמן רב ונכבשה שוב על ידי הרומאים. מאוחר יותר, פרסאוס פלש לעיר, בזז אותה, וטבח באנשיה.

בשנת 168 לפני הספירה, הרומאים הביסו סופית את גנטיוס ואת פרסאוס והקימו את הפרובינציה איליריקום. בעקבות הפלישות של הקלטים של האוסטרוגותים בהנהגת תיאודריך הגדול ושל ההונים הרומים בנו ערים מבוצרות באזור. הנצרות התפשטה בשלב מוקדם יחסית באוהנום על ידי פאולוס. במאה ה-4 לספירה האזור הפך לחלק מהאימפריה הביזנטית.

לאחר התקפות סלאביות על האזור במאה ה-6, רוב המבצרים ננטשו והוחרבו. בסוף המאה ה-10, האזור הפך לחלק מהאימפריה הבולגרית הראשונה. לאחר עשרות שנים של מאבק ולחימה, חזר האזור להוות חלק מביזנטיון שוב ב-1018. במהלך המאות ה-13 וה-14 האזור נשלט מספר פעמים על ידי משטר סרבי או בולגרי אך לא לאורך זמן ממושך.

לאחר שנות שליטה עות'מאנית מועטות, סקנדרבג וכוחותיו האלבנים כבשו את העיר. בסוף המאה ה-14 ולאחר מותו של סקנדרבג, האימפריה העות'מאנית כבשה את העיר בחזרה. בשנות השליטה העות'מאנית, העיר נודעה בשם קלקאנדלן (Kalkandelen) אשר בתרגום לעברית פירושו הוא חודר-שריון, כהוקרה לנפחי הנשק המקומיים.

לאחר נפילת האימפריה העות'מאנית העיר נשלטה על ידי אלבניה. במהלך מלחמת הבלקן הראשונה (1913-1915) נכבשה העיר על ידי סרביה. במהלך מלחמת העולם הראשונה בולגריה וסרביה נאבקו על שטח המקום, בתום המלחמה, לאחר ניצחון סרבי, האזור נכלל בשטח יוגוסלביה.

לאחר משאל העם בשנת 1991, מקדוניה פרשה מיוגוסלביה והפכה למדינה עצמאית. במהלך מלחמת קוסובו, טטובו הפך לבית לכ-100 אלף פליטים. בשנת 2013, העיר היא אחת מהבירות הכלכליות החינוכיות התרבותיות התיירותיות והספורטיביות של מקדוניה. במאה ה-21 החלה העיר סובלת מתהליכי פרבור, נכון לנתונים משנת 2009 יש בה אחוזי פשע מהגבוהים במדינה.

==דמוגרפיה==
נכון לשנת 2002 מרכיביה האתניים של העיר הם:
*אלבנים - 28,897 (54.6%)
*מקדונים - 18,555 (35.1%)
*צוענים - 2,352 (4.5%)
*טורקים - 1,878 (3.6%)
*סרבים - 587 (1.1%)
*בוסניאקים - 156 (0.3%)
*אחרים - 490 (0.9%)

==ערים תאומות==
* 
* 
* 

==קישורים חיצוניים==

* 

==הערות שוליים==

טטובו
יג'יסן קזוסן

טבלת יג'יסן קזוסן לא פתורה

יג'יסן קזוסן (ביפנית: やじさんかずさん) היא סוג של חידת היגיון שפורסמה על ידי ההוצאה לאור ניקולי.

==חוקים==

טבלת יג'יסן קזוסן פתורה

המשחק נערך על גבי טבלה מרובעת. המבנה של הלוח דומה מאוד לזה שליג'ילין: תחילה ישנם תאים מצביעים (כוללים מספר וחץ המצביע "למעלה", "למטה", שמאלה או "ימינה") או ריקים. סוג תא נוסף, תאים שחורים, יכול להתגלות במהלך פתרון החידה.

המטרה היא לצייר לולאה אחת רציפה שלא חותכת את עצמה העוברת דרך כל תא שאינו שחור ואינו מצביע. על הלולאה "להיכנס לכל תא דרך מרכז אחת מצלעותיו, ו"לצאת" מצד אחר; כל הפניות הן בנות 90°.

לכל תא מצביע, המספר שבתוכו מציין את מספר התאים השחורים הנמצאים בכיוון אליו החץ מצביע. שלא כמו בחידות אחרות של ניקולי, החידוש שבמשחק, הוא שיכולים להיות תאים מצביעים מטעים; יכולים להיות מצביעים לא נכונים, וכן יכולים להיות מצביעים הסותרים מצביעים אחרים. האתגר במשחק הוא לגלות 
אילו מן התאים המצביעים הם לא נכונים ואילו נכונים. תא שהתגלה כלא נכון, נצבע בשחור והמידע שבו הופך ללא תקף משלב זה ואילך.

בסוף המשחק:
* כל תא שאינו תא מצביע, הופך להיות או שחור או שיכלול בתוכו קטע מן הלולאה.
* תאים שחורים אינם יכולים להיות סמוכים במאונך או במאוזן (כלומר, אינם יכולים לחלוק צלע).

יכולים להיות תאים שחורים שאינם נספרים על ידי התאים המצביעים.

==שיטות פתרון==

מכיוון שישנם רמזים מטעים בטבלה, יהיה קשה למצוא נקודת פתיחה נוחה. נקודה שבכל זאת יהיה נוח להתחיל עמה היא מציאת ערכים לא הגיוניים: משום שתאים שחורים אינם יכולים להיות סמוכים (לחלוק צלע), רק חצי מהתאים בכל שורה או טור יכולים להיות מושחרים.

==ראו גם==

* רשימת החידות של ניקולי

==קישורים חיצוניים==

* [https://web.archive.org/web/20140306224256/http://www.nikoli.co.jp/ja/puzzles/yajisan_kazusan.html הדף באנגלית של ניקולי על יג'יסן קזוסן]
* [http://mellowmelon.wordpress.com/yajisan-kazusan/ אתר המסביר על החידה]

קטגוריה:חידות
קטגוריה:שעשועי מתמטיקה
קטגוריה:משחקי חשיבה
אות מלחמת יום הכיפורים

אות מלחמת יום הכיפורים הוא אות מערכה המוענק על ידי צה"ל או משרד הביטחון למשתתפים במלחמת יום הכיפורים, מכוח החלטות ועדת השרים לענייני סמלים וטקסים.

==הזכאות לאות==
את האות קיבלו האנשים הבאים:
* חיילים ששירתו בצה"ל בסדיר או במילואים לתקופה של שלושה ימים לפחות, בזמן המלחמה - מ-6 באוקטובר עד 24 באוקטובר 1973. 
* חיילים שנהרגו, נפצעו או נעדרו ואבדו עקבותיהם עקב שירותם ובשל סיבה זאת לא השלימו שלושה ימים של שירות בזמן המלחמה.
* חיילים שנהרגו או נפצעו עקב שירותם מיום סיום המלחמה עד יום הפרדת הכוחות (בחזית הדרום: ב-18 בינואר 1974; בחזית הצפון: ב-31 במאי 1974).
* אזרחים עובדי צה"ל ששירתו בתקופת המלחמה.
* אזרחים שהתנדבו לשרת כנהגים של רכב אזרחי מגויס.
* אזרחים בעלי פטור משירות מילואים שהתנדבו לשירות פעיל. 
* עובדי משרד הביטחון בזמן המלחמה.
* עובדי התעשייה הצבאית בזמן המלחמה.
* עובדי רפא"ל בזמן המלחמה.
* עובדי התעשייה האווירית בזמן המלחמה.
* עובדי האגודה למען החייל שפעלו בסיוע לדרגי השדה בזמן המלחמה.
* עובדי שק"ם שפעלו בסיוע ישיר לדרגי השדה בזמן המלחמה.
* עובדי מערך מל"ח בזמן המלחמה.
* חברי ועדת הביטחון של ההתיישבות העובדת.
* מתנדבי מגן דוד אדום בזמן המלחמה.

בני משפחה של זכאים שנפטרו יכלו להגיש בקשה ולקבל את העיטור בשמם.

==האות==
במרכז האות פס אדום רחב סמל לחללים הרבים של המלחמה, משני צדדיו פסים בתכלת ובלבן המזכירים את פסי הטלית, המרמזת ליום הכיפורים בו פרצה המלחמה.

ככל אותות המערכה בישראל, האות מעוצב בצורת סרט בגודל 40×10 מ"מ המחובר באמצעות סיכות לבגד. האות יוצר מבד ארוג, לאחר מלחמת לבנון השנייה החל ייצור האות ממתכת מצופה אמייל.

===ענידת האות===
האות נענד על מדי א' בצד שמאל של החזה מעל לכיס. חייל שקיבל צל"ש במהלך המלחמה עונד אותו על גבי האות.

==קישורים חיצוניים==
* [http://www.mod.gov.il/Citizen_Service/clalim/otot/Pages/sing-war.aspx אותות מערכה], באתר משרד הביטחון
* [https://archives.mod.gov.il/FocusOn/Pages/00311013.aspx ארבע(ים) אחרי המלחמה-הענקת "אות המערכה"] - תמונות מטקס הענקת אותות לעובדי משרד הביטחון, בבלוג של ארכיון צה"ל ומערכת הביטחון

יום הכיפורים
קטגוריה:מלחמת יום הכיפורים
אלסנדרו פלורנצי

אלסנדרו פלורנצי (באיטלקית: Alessandro Florenzi; נולד ב-11 במרץ 1991 ברומא, איטליה) הוא כדורגלן איטלקי המשחק בעמדת המגן הימני בקבוצת מילאן ובנבחרת איטליה.

==קריירה==
===קריירת מועדונים===
פלורנצי גדל במחלקת הנוער של רומא, וערך את הופעת הבכורה שלו בקבוצת הבוגרים בניצחון 1–3 על קבוצת סמפדוריה ב-22 במאי 2011, כאשר החליף את פרנצ'סקו טוטי. בקיץ 2011, פלורנצי הושאל לקבוצת הסרייה ב', קרוטונה. הוא ערך את הופעת הבכורה שלו במדי קרוטונה בסוף אוגוסט, כאשר הוא מבקיע את השער היחיד בהפסד 1–2 לליבורנו. בסוף יוני 2012, קרוטונה החליטה לממש את אופציית הרכישה של חצי מכרטיסו של פלורנצי, אך שבועיים מאוחר יותר רומא החליטה לרכוש בחזרה את חצי כרטיסו של פלורנצי בעבור סכום הגבוה במיליון יורו מהסכום הראשוני ששולם.
כשחזר לרומא, פלורנצי הבקיע את השער הראשון שלו בניצחון 1–3 על אינטר בתחילת חודש ספטמבר.

ב-16 בספטמבר 2015 הבקיע שער ממרחק של 45 מטרים, במשחק ליגת האלופות נגד ברצלונה שהסתיים בתיקו 1-1. השער היה אחד המועמדים הסופיים לפרס שער השנה של פיפ"א על שם פרנץ פושקש.

ב-30 בינואר 2020 הושאל פלורנצי לולנסיה עד לסוף העונה.

ב-11 בספטמבר 2020 הושאל פלורנצי לפריז סן ז'רמן עד לתום העונה.

ב-21 באוגוסט 2021 הושאל פלורנצי למילאן לעונה אחת. ביולי 2022 נרכש על ידי המועדון.

==נבחרת איטליה==

ב-6 בספטמבר 2011, פלורנצי ערך את הופעת הבכורה שלו בנבחרת איטליה בכדורגל עד גיל 21 במסגרת ההעפלה לאליפות אירופה בכדורגל עד גיל 21 בניצחון 0–3 על הונגריה. חודש לאחר מכן, פלורנצי מצא את עצמו מבקיע את שערו הראשון בניצחון 2–7 על ליכטנשטיין. באמצע נובמבר, פלורנצי ערך את הופעת הבכורה במדי הכחולים בהפסד 1–2 לצרפת במשחק ידידות.

==תארים==
===קבוצתיים===
;פריז סן-ז'רמן
* הסופר קאפ הצרפתי: 2020
*הגביע הצרפתי: 2020/2021

מילאן
* אליפות איטליה: 2021/2022

====נבחרת איטליה====
* אליפות אירופה: יורו 2020

==קישורים חיצוניים==

* [http://aic.football.it/scheda/24161/florenzi-alessandro.htm הסטטיסטיקה של פלורנצי לפי ההתאחדות האיטלקית לכדורגל (באיטלקית)]
* 

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:רומא: כדורגלנים
קטגוריה:כדורגלני רומא
קטגוריה:כדורגלני קרוטונה
קטגוריה:כדורגלני ולנסיה
קטגוריה:כדורגלני פריז סן-ז'רמן
קטגוריה:כדורגלני מילאן
קטגוריה:כדורגלני נבחרת איטליה
קטגוריה:ספורטאים איטלקים בספרד
קטגוריה:ספורטאים איטלקים בצרפת
קטגוריה:זוכי פרס ה-MVP של משחק האולסטאר של ה-MLS
קטגוריה:כדורגלני יורו 2016
קטגוריה:כדורגלני יורו 2020
קטגוריה:איטלקים שנולדו ב-1991
קאמרטה אקדמיקה זלצבורג

קאמרטה אקדמיקה זלצבורג (בגרמנית: Camerata Salzburg) היא תזמורת קאמרית אוסטרית השוכנת בזלצבורג, אוסטריה. אולם הקונצרטים העיקרי של הקאמרטה הוא מוצרטאום זלצבורג.

ברנרד פאומגרטנר ייסד את ההרכב בשנת 1952 בשם Camerata Academica des Mozarteums Salzburg, וכלל בה את עמיתיו המורים והסטודנטים מן ה"מוצרטאום". הוא כיהן כמנהל האנסמבל וכמנצחהו הראשי בפועל עד מותו בשנת 1971. אנטוניו ג'ניגרו התייצב בראש הקאמרטה בשנת 1974, השנה שבה בוצעה סדרת המנויים הראשונה בזלצבורג. שנדור וג כיהן כמנצח הראשי של הקאמרטה מ-1978 עד מותו ב-1997. רוג'ר נורינגטון התמנה למנצח הראשי של הקאמרטה בשנת 1997 והחזיק במשרה עד 2006. במהלך כהונתו שם נורינגטון דגש רב יותר על נוהלי ביצוע אותנטי. לאונידס קבקוס היה אמן אורח ראשי של הקאמרטה מ-2001 עד 2006, ומנהל האמנותי מ-2007 עד פרישתו ביולי 2009, בטענת "חוסר יציבות בהנהלת התזמורת". ביוני 2011, מונה לואי לאנגרה למנצח הראשי השישי של הקאמרטה, מינוי שנכנס לתוקף בספטמבר 2011, בחוזה התחלתי ל-5 עונות. 

קאמרטה זלצבורג הוציאה הקלטות מסחריות לחברות כמו דקה, וורנר קלאסיקס.

==פרסים==
* "פרס התרבות האירופאי לשנת 1999 בקטגוריה "תזמורת קאמרית"

==מנצחים ראשיים ומנהלים אמנותיים==
* ברנרד פאומגרטנר (1952 - 1971)
* אנטוניו ג'אניגרו (1974 - 1978)
* שאנדור וג (1978 - 1997)
* רוג'ר נורינגטון (1997 - 2006)
* לאונידס קבקוס (2007 - 2009)
* לואי לאנגרה (2011 - 2016)

==קישורים חיצוניים==
* 

<div class="mw-content-ltr">
* [http://www.bernhard-paumgartner.info/?Rpage=erinnerungen/?Rpage=cd/?Rpage=english.html English-language biography of Bernhard Paumgartner]</div>

קטגוריה:תזמורות קאמריות
קטגוריה:תזמורות אוסטריות
קטגוריה:זלצבורג: תרבות
קטגוריה:להקות שהוקמו בשנת 1952
החצוצרה של לואי

החצוצרה של לואי (באנגלית: The Trumpet of the Swan) הוא רומן לנוער מאת הסופר האמריקני א"ב וייט משנת 1970. הספר תורגם לעברית בפעם הראשונה בשם "תרועת הברבור".

סרט הנפשה אמריקאי שמבוסס על הרומן יצא לאקרנים בשנת 2001 בשם "תרועת הברבור".

==עלילה==
לואי הוא ברבור מחצצר צעיר הנולד ללא יכולת להשמיע קול. הוא מתיידד עם ילד בן 11 בשם סם, ומחליט שכדי לתקשר טוב יותר עם הסביבה ילך ללמוד בבית הספר קרוא וכתוב. הוא מקבל לוח וגיר שבעזרתו הוא יכול לדבר עם סם. כעת הוא רוצה לחזר אחרי אהובתו סרינה, ולשם כך גונב אביו חצוצרה עבורו, שתשמש לו לקול. לואי לומד לנגן על החצוצרה ויוצא למסע כדי להרוויח כסף כדי לשלם עבור החצוצרה. הוא הופך לנגן מפורסם בבוסטון ובפילדלפיה, ולבסוף מתאחד עם אהובתו ופורש מעסקי הנגינה.

==תרגומים לעברית==
*תרועת הברבור, תרגמה יוכבד פרימן, זמורה ביתן, 1982
*החצוצרה של לואי, תרגמה הגר ינאי, איירה מירה פרידמן, הרפתקה: סופרים מתרגמים קלאסיקה, הוצאות מודן ואוקיינוס, 2013

==קישורים חיצוניים==
* 
* 
*החצוצרה של לואי, א"ב וייט, [http://www.dafdaf.co.il/Details.asp?MenuID=1&SubMenuID=131&PageID=3721&Ot=%E4 באתר דף דף]

קטגוריה:ספרי 1970
רומנים
קטגוריה:ספרי זמורה ביתן
קטגוריה:ספרי הוצאת מודן
קטגוריה:ספרי סדרת הרפתקה
פסקארה (כדורגל)

אוהדי הקבוצה במשחק ביתי בסטאדיו אדריאטיקו
מועדון הכדורגל דלפינו פסקארה 1936, הידוע בשם המקוצר פסקארה, הוא מועדון כדורגל מקצועני איטלקי מהעיר פסקארה שבאברוצו. הקבוצה השתתפה בסך הכל 7 עונות בשש קדנציות בליגה הראשונה.

==היסטוריה==
המועדון הוקם ב-1936, שלוש שנים לאחר התפרקות של המועדון הקודם שייצג את העיר. רוב שנותיו השתתף בליגה השנייה באיטליה, הסרייה ב'. בעונת 77–1976 הקבוצה סיימה במקום השלישי והעפילה לראשונה בתולדותיה לליגה הבכירה (סרייה א'), אך שרדה רק עונה אחת, בה סיימה במקום האחרון וירדה בחזרה לסרייה ב'. בעונת 79–1978 סיימה במקום השלישי והעפילה שוב לסרייה א' וירדה שוב בתוך בעונה אחת. בעונת 87–1986 סיימה במקום הראשון והעפילה בפעם השלישית לסרייה א', אך הפעם שרדה שתי עונות בליגה וירדה בסיום עונת 89–1988. בעונת 92–1991 סיימה במקום השני והעפילה בפעם הרביעית לסרייה א' ושוב ירדה בסיום עונה אחת ובהמשך לליגות יותר נמוכות.

בסיום עונת 12–2011 העפילה בפעם החמישית לסרייה א' מהמקום הראשון וירדה בסיום עונה אחת לסרייה ב'. בעונת 15–2014 סיימה במקום השביעי בסרייה ב' והפסידה את העלייה בגמר פלייאוף מול בולוניה. בעונת 16–2015 העפילה בפעם השישית לסרייה א' לאחר שסיימה במקום הרביעי וניצחה בגמר הפלייאוף את טרפאני קלצ'ו. הקבוצה ירדה שוב בסיום עונה אחת בליגה. בעונות 88–1987, 1996-97, 1997-98 הגיעה הקבוצה עד לשמינית גמר הגביע האיטלקי.

בסיום עונת 2020/2021 ירדה הקבוצה לליגה השלשית ליגת פרו.

תלבושת הקבוצה היא בצבעי לבן וכחול והיא מארחת בסטאדיו אדריאטיקו המכיל 20,515 מקומות ישיבה.

==שחקני עבר והווה במועדון==
* ראו: רשימת כדורגלני פסקארה

==קישורים חיצוניים==

* 

* [https://www.youtube.com/watch?v=eLCwoi0cJLM סיפור העלייה של הקבוצה בעונת 16–2015], בערוץ youtube

פסקארה
קטגוריה:קבוצות כדורגל שהוקמו ב-1936
קטגוריה:אברוצו
אוטבידברג (כדורגל)

מועדון כדורגל אוטבידברג הוא מועדון כדורגל המשחק בעיר אוטבידברג בשוודיה. המועדון משחק בליגת העל השוודית. המועדון זכה בשתי אליפויות ובשני גביעים.

==היסטוריה==
המועדון נוסד בשנת 1907 ועד עונת 1967 שיחק בליגות הנמוכות בשוודיה. בשנת 1946 העפיל לראשונה לגמר הגביע השוודי והפסיד לקבוצת מאלמה. בסוף עונת 1967 הגיע למקום הראשון בליגה השנייה בשוודיה ועלה בפעם הראשונה לליגת העל השוודית. המועדון שיחק בליגת העל השוודית 9 עונות ברציפות מעונת 1968 ועד עונת 1976. תקופה זו נחשבת לתקופה הטובה ביותר למועדון שבה זכה בשתי אליפויות ובשני גביעים.

המועדון שיחק במפעלים האירופאיים לראשונה בעונת 1970/1971 במסגרת גביע אירופה למחזיקות גביע לאחר זכייתו הראשונה בגביע השוודי. המועדון הפסיד בסיבוב המוקדמות לקבוצת פרטיזן טירנה מאלבניה והודח מהטורניר. בעונת 1971/1972 שיחק בגביע אירופה למחזיקות גביע לאחר זכייתו השנייה בגביע השוודי. בסיבוב הראשון ניצח את קבוצת זגלבי סוסנוביץ מפולין. בשמינית הגמר ניצח את קבוצת צ'לסי מאנגליה. ברבע הגמר הפסיד לקבוצת דינמו ברלין ממזרח גרמניה והודח מהטורניר.

בעונת 1971 סיים במקום השני בליגה ושיחק לראשונה בגביע אופ"א בעונת 1972/1973. בסיבוב הראשון הפסיד לקבוצת קלאב ברוז' מבלגיה והודח מהטורניר. לאחר זכייתו של המועדון באליפות הראשונה בעונת 1972, שיחק בגביע אירופה לאלופות בעונת 1973/1974. בסיבוב הראשון הפסיד לקבוצת באיירן מינכן ממערב גרמניה והודח מהטורניר. בעונת 1975/1974 שיחק בגביע אירופה לאלופות לאחר זכייתו השנייה באליפות. בסיבוב הראשון ניצח את קבוצת אוניברסיטטה קראיובה מרומניה. בשמינית הגמר ניצח את קבוצת ה.י.ק. הלסינקי מפינלנד. ברבע הגמר הפסיד לקבוצת ברצלונה מספרד והודח מהטורניר.

בסוף עונת 1976 ירד לליגה השנייה ואחרי עונה אחת חזר לליגת העל השוודית. המועדון שיחק בליגת העל השוודית 5 עונות ברציפות מעונת 1978 ועד עונת 1982 שבסופה ירד לליגה השנייה. בעונת 1978/1979 העפיל לגמר הגביע השוודי והפסיד לקבוצת גטבורג.

המועדון שיחק בליגה השנייה ובליגות נמוכות יותר עד עונת 2009 . בעונת 2005 העפיל לגמר הגביע השוודי והפסיד ליורגודן. בעקבות הגעת המועדון לגמר הגביע השוודי, המועדון שיחק בגביע אופ"א בעונת 2006/2007. בסיבוב המוקדמות הראשון ניצח את קבוצת אצלה אטלברוק מלוקסמבורג. בסיבוב המוקדמות השני ניצח את קבוצת בראן מנורווגיה. בסיבוב הראשון הפסיד לקבוצת גראסהופרס ציריך משווייץ והודח מהטורניר.

בסוף עונת 2009 עלה לליגת העל השוודית. המועדון שיחק עונה אחת בליגת העל השוודית, ירד לליגה השנייה ואחרי עונה אחת חזר לליגת העל בסוף עונת 2011. המועדון משחק ברציפות בליגת העל השוודית מעונת 2012.

==תארים והישגים==
* ליגת העל השוודית:
** אליפויות (2): 1972, 1973

* הגביע השוודי:
** זכייה (2): 1970, 1971

* גביע אירופה לאלופות:
** רבע גמר (1): 1974/1975

* גביע אירופה למחזיקות גביע:
** רבע גמר (1): 1971/1972

==שחקנים בולטים==
* קוני טורסטנסון
* בנו מגנוסון
* רוג'ר מגנוסון
* רולאנד סנדברג
* ראלף אדסטרום
* כריסטיאן ברגסטרם
* דניאל הלינגסטרם
* כריסטופר קרלסון
* אוסקר מלר
* הריס רדטינאק

==קישורים חיצוניים==

* 

קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1907
אלוין ברוקס וייט

א"ב וייט
אֶלְוִין בְּרוּקְס וַּיְיט (באנגלית: Elwyn Brooks White; 11 ביולי 1899 – 1 באוקטובר 1985) היה סופר אמריקאי למבוגרים ולילדים. הוא כתב יותר מעשרים ספרי שירה ופרוזה וזכה בפרסים רבים, בהם עיטור אנדרסן, פרס פוליצר ואות ההערכה של ניוברי. בין ספריו המפורסמים נכללים "סטיוארט ליטל", "חוות הקסמים" ו"החצוצרה של לואי". כמו כן היה חבר המערכת של המגזין הניו יורקר. כמו רבים מגיבורי ספריו, חי וייט רוב חייו בחווה במדינת מיין שבארצות הברית.

==קריירה==
ווייט פרסם את המאמר הראשון שלו בניו יורקר ב-1925, ואז הצטרף לצוות הכותבים ב-1927 והמשיך לתרום במשך כמעט שישה עשורים. הוא התפרסם בזכות מאמריו וקטעי קצרים בלתי חתומים, והפך בהדרגה לכותב החשוב ביותר של המגזין. מתחילת הקריירה שלו ב"ניו יורקר" הוא סיפק לעיתים קרובות את מה שהמגזין מכנה "Newsbreaks" (הערות קצרות ושנונות על ידיעות שנוסחו באופן מוזר). הוא גם היה בעל טור ב-Harper's Magazine מ-1938 עד 1943.

בשנת 1959, ווייט ערך ועדכן את ספר היען The Elements of Style. המדריך הדקדוקי לסופרים באנגלית אמריקאית נכתב ופורסם לראשונה ב-1918 על ידי ויליאם סטרונק ג'וניור, שהיה אחד ממוריו של ווייט באוניברסיטת קורנל. העיבוד המחודש של וייט לספר זכה לתגובות נלהבות, ומהדורות מאוחרות יותר ראו אור גם ב-1972, 1979 ו-1999. מאירה קלמן איירה מהדורה נוספת ב-2005. באותה שנה, מלחין ניו יורקי בשם ניקו מוהלי חיבר אופרה קצרה המבוססת על הספר. הספר הוא כלי מפתח לתלמידים וכותבים ונחשב לקריאת חובה בשיעורי חיבור וכתיבה רבים. ההיסטוריה המלאה של The Elements of Style מפורטת בספר Stylized: A Slightly Obsessive History of Strunk & White's The Elements of Style מאת מארק גארווי.

בשנת 1978, ווייט זכה בפרס פוליצר מיוחד המשבח את "מכתביו, חיבוריו וכל גוף עבודתו". הוא גם זכה במדליית החירות הנשיאותית ב-1963 והיה חבר של כבוד במגוון אגודות ספרותיות ברחבי ארצות הברית. 

==ספרות ילדים==
בסוף שנות ה-30 התחיל וייט לכתוב ספרות ילדים עבור אחייניתו, ג'ניס הארט ווייט. ספר הילדים הראשון שלו, סטיוארט קטינא, ראה אור ב-1945, והרשת של שרלוט פורסם ב-1952. שני הספרים זכו לשבחים רבים, והרשת של שרלוט אף זכה בפרס ניוברי.

==תרגומים לעברית==
* סטיוארט קטינא, בתרגום זהר שביט, זמורה-ביתן-מודן, 1977
** בשם - סטיוארט ליטל, בתרגום רנה ורבין, מודן, 2018
* חוות הקסמים, בתרגום זהר שביט, זמורה-ביתן-מודן, 1977, ושנית ב-2007
* תרועת הברבור, בתרגום יוכבד פרימן, זמורה-ביתן-מודן, 1982
** בשם - החצוצרה של לואי, בתרגום הגר ינאי, מודן, 2013
* הרשת של שרלוט, בתרגום רנה ורבין, מודן, 2017

==לקריאה נוספת==
* "[http://www.theparisreview.org/interviews/4155/the-art-of-the-essay-no-1-e-b-white E.B. White, The Art of the Essay No. 1]", The Paris Review, Fall 1969 – interview by George Plimpton and Frank H. Crowther

==הערות שוליים==

==קישורים חיצוניים==

* 
* 
* 

קטגוריה:סופרים אמריקאים
קטגוריה:סגל ניו יורקר
קטגוריה:בוגרי אוניברסיטת קורנל
קטגוריה:כותבי מכתבים
קטגוריה:זוכי פרס פוליצר: ציון לשבח
קטגוריה:אמריקאים שנולדו ב-1899
קטגוריה:אמריקאים שנפטרו ב-1985
ניקולה מיטרוביץ'

מיטרוביץ' במדי מכבי תל אביב מול [[ססק פברגאס מצ'לסי במסגרת ליגת האלופות]]
ניקולה מיטרוביץ (בסרבית: Никола Митровић; נולד ב-2 בינואר 1987) הוא כדורגלן סרבי המשחק בעמדת הקשר האחורי בזאלגרסגי.

==קריירה==
מיטרוביץ' גדל במחלקת הנוער של נפרדק קרושבץ מעיר הולדתו קרושבץ, וערך את הופעת הבכורה שלו במדי הקבוצה בשנת 2004. בקיץ 2007 נרכש על ידי פרטיזן בלגרד ובעונתו הראשונה בקבוצה זכה עמה בדאבל. בעונה שלאחר מכן הושאל חזרה לנפרדק. בשנת 2009 העביר קדנציה קצרה במדי וולגה ניז'ני נובגורוד מליגת העל הרוסית, ובשנת 2010 חזר בפעם השלישית למועדון נעוריו נפרדק.

בעונת 2010/2011 הגיע להונגריה והצטרף לאויפשט. לאחר עונה אחת במדי הקבוצה, נרכש מיטרוביץ' על ידי MOL וידי, גם היא מליגת העל ההונגרית, אותה אימן באותה תקופה פאולו סוזה. בשתי העונות שלו ב-MOL וידי רשם מיטרוביץ' 7 שערים ו-14 בישולים.

לקראת עונת עבר סוזה לאמן את מכבי תל אביב. בעקבות רצונו של סוזה לצרף את מיטרוביץ', עבר השחקן בהעברה חופשית וחתם ב-4 באוגוסט 2013 על חוזה לעונה אחת עם אופציה לעונה נוספת. ב-24 באוגוסט 2013 ערך את הופעת הבכורה שלו במדי הקבוצה, במשחק הליגה הראשון לעונה מול הפועל עכו. בעונתו הראשונה בקבוצה זכה עמה באליפות, ובעונת זכה עמה באליפות שנייה ברציפות, וכן בגביע המדינה (פתח בהרכב בניצחון 6-2 על הפועל באר שבע במשחק הגמר) ובגביע הטוטו. ב-10 בינואר 2016 שוחרר מהקבוצה וחתם בשאנגחאי שנשין הסינית, אולם שוחרר לאחר חצי עונה.

ב-31 באוגוסט 2016 חתם מיטרוביץ' על חוזה לעונה אחת עם אופציה לעונה נוספת בבני יהודה, אך שוחרר מהקבוצה באמצע העונה. ב-23 בינואר 2017 חתם מיטרוביץ' באנורתוסיס פמגוסטה. בספטמבר 2017 חתם מיטרוביץ' בנפרדק קרושבץ קבוצת נעוריו. ב-8 בינואר 2018 חתם עד לסוף העונה עם אופציה לנוספת בויסלה קרקוב. ב-8 באוגוסט 2018 חתם בקשלה האזרית. ב-29 ביולי 2019 חזר להונגריה וחתם בזלאגרסגי.

==תארים==
;פרטיזן בלגרד
* אליפות: 2007/2008
* הגביע הסרבי: 2007/2008

;מכבי תל אביב
* אליפות: 2013/2014, 2014/2015
* גביע המדינה: 2014/2015
* גביע הטוטו: 2014/2015

==קישורים חיצוניים==

* 
* 

==הערות שוליים==

קטגוריה:כדורגלנים סרבים
קטגוריה:קשרי כדורגל סרבים
קטגוריה:קרושבאץ: כדורגלנים
קטגוריה:כדורגלני נפרדק קרושבאץ
קטגוריה:כדורגלני פרטיזן בלגרד
קטגוריה:כדורגלני וולגה ניז'ני נובגורוד
קטגוריה:כדורגלני אויפשט
קטגוריה:כדורגלני פהרוואר
קטגוריה:כדורגלני מכבי תל אביב
קטגוריה:כדורגלני שאנגחאי שנשין
קטגוריה:כדורגלני בני יהודה תל אביב
קטגוריה:כדורגלני אנורתוסיס פמגוסטה
קטגוריה:כדורגלני ויסלה קרקוב
קטגוריה:כדורגלני שמאחי
קטגוריה:כדורגלני נבחרת סרביה
קטגוריה:כדורגלנים זרים בישראל
קטגוריה:ספורטאים סרבים ברוסיה
קטגוריה:ספורטאים סרבים בהונגריה
קטגוריה:ספורטאים סרבים בישראל
קטגוריה:ספורטאים זרים בסין
קטגוריה:ספורטאים סרבים בקפריסין
קטגוריה:ספורטאים סרבים בפולין
קטגוריה:ספורטאים זרים באזרבייג'ן
קטגוריה:סרבים שנולדו ב-1987
יוליאן שיבר

יוליאן שיבר (בגרמנית: Julian Schieber; נולד ב-13 בפברואר 1989 בבאקנאנג, מערב גרמניה) הוא כדורגלן גרמני המשחק בעמדת החלוץ.

==קריירה==
===קריירת מועדונים===
שיבר ערך את הופעת הבונדסליגה הראשונה שלו במדי שטוטגרט נגד אנרגי קוטבוס בתחילת דצמבר 2008. בסוף ינואר 2009, האריך את החוזה שלו לשנתיים נוספות בשורות שטוטגרט. חודש לאחר מכן, בפברואר, שיבר שיחק את המשחק הבינלאומי הראשון שלו במסגרת הליגה האירופית נגד זניט סנקט פטרבורג. ב-15 באוגוסט 2009 הבקיע שיבר את שערו הראשון במדי שטוטגרט בדרבי באדן-וירטמברג נגד פרייבורג, משחק שהסתיים בניצחון 2–4. בחודש יולי 2010, שיבר מצא את עצמו מושאל לעונה אחת לנירנברג.
בעונת 13–2012, שיבר חתם בשורותיה של בורוסיה דורטמונד. בתחילת חודש דצמבר, הבקיע את שערו האירופי הראשון נגד מנצ'סטר סיטי. באפריל 2013, שיבר הבקיע צמד שערים במשחק 2–4 נגד אאוגסבורג.

ביולי 2014 חתם בהרטה ברלין. שיבר נפצע במהלך עונת ועקב כך לא פתח את עונת .

בקיץ 2018 חתם שיבר באאוגסבורג. לאחר שערך 11 הופעות בלבד וסבל מפציעות רבות, הודח שיבר מהקבוצה הבוגרת על ידי המאמן הייקו הרליך בקיץ 2020, ומתאמן עם קבוצת המילואים של המועדון.

===נבחרת גרמניה===
שיבר ערך הופעת בכורה במדי הנבחרת הצעירה של גרמניה בתחילת ספטמבר 2009, כאשר הוא מבקיע צמד בניצחון 0–6 על סן מרינו.

==קישורים חיצוניים==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני נירנברג
קטגוריה:כדורגלני שטוטגרט
קטגוריה:כדורגלני הרטה ברלין
קטגוריה:כדורגלני אאוגסבורג
קטגוריה:גרמנים שנולדו ב-1989